पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण रोकने के लिए रात 6 बजे से लगा नाइट कर्फ्यू को तोड़ दो भाई साथियों को लेकर बहन के घर पर किया कब्जा छुड़ाने कपूरथला से जालंधर आ धमके। इसी दौरान वहां से गुजर रही पुलिस ने शोर सुना और उनके हथियार देखे तो वहीं घेर लिया। कुछ साथी वहां से भाग निकले लेकिन 6 आरोपियों को पुलिस ने गिरफ्तार कर लिया। उनके खिलाफ केस दर्ज कर फरार हुए आरोपियों की तलाश की जा रही है।
एक टाटा ऐस व 4-5 बाइक पर शोर मचाते आ रहे थे
सब इंस्पेक्टर प्रगट सिंह ने बताया कि वह पुलिस पार्टी के साथ रात करीब 8 बजे गश्त कर रहे थे। वो गांव दोनेवाल के नजदीक पहुंचे तो सामने एक टाटा ऐस व 4-5 बाइक पर कुछ लोग सवार होकर शोरशराबा कर रहे थे। 6 बजे से नाइट कर्फ्यू लग जाता है, इसके बावजूद वह सरकारी आदेश का उल्लंघन कर वहां इकट्ठे हो रखे थे। उनके पास डंडे, तलवार व दातर भी थे। यह देख उन्होंने तुरंत पुलिस पार्टी की मदद से उन्हें घेरा डालकर रोक लिया।
पुलिस को देख कुछ भागे, बाकी पुलिस ने घेरकर पकड़े
पुलिस को देख कुछ लोग टाटा ऐस से उतरकर तो कुछ बाइक पर ही वहां से भागने लगे। हालांकि उनके साथ मौजूद पुलिस कर्मियों ने कपूरथला के सुल्तानपुर लोधी के गांव डल्ला के बलजिंदर सिंह, प्रदीप कुमार, कपूरथला के गांव भागो बुड्ढा के अमन कुमार, सुरजन सिंह, सलविंदर सिंह व हरजिंदर सिंह को पकड़ लिया। पुलिस ने उनके हथियार जब्त कर हिरासत में ले लिया। पूछताछ में उन्होंने बताया कि फरार हुए साथियों में करन व उसके साथी शामिल हैं।
दहशत फैला कब्जा छुड़ाना चाहते थे
पूछताछ में पकड़े गए आरोपियों ने बताया कि बलजिंदर सिंह व प्रदीप कुमार की बहन की पूनिया में शादी हुई है। उनके मकान के कुछ हिस्से में किसी ने कब्जा कर लिया है। जब उन्हें इसका पता चला तो वो कब्जा छुड़ाने के लिए जा रहे थे। उन्हें उम्मीद थी कि हथियार व उनकी भीड़ की दहशत से कब्जा छूट जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn